CELEX: 62019TA0796
Language: hu
Date: 2021-12-21 00:00:00
Title: T-796/19. sz. ügy: A Törvényszék 2021. december 21-i ítélete – HB kontra Bizottság („Szolgáltatásnyújtásra irányuló közbeszerzési szerződések – Technikai segítségnyújtási szolgáltatások nyújtása az ukrán hatóságok részére – A szerződés összegének csökkentéséről és a már kifizetett összegek beszedéséről szóló határozat – Megsemmisítés iránti kereset és kártérítési kereset – Tisztán szerződéses keretbe illeszkedő és attól elválaszthatatlan jogi aktus – Választottbírósági kikötés hiánya – Elfogadhatatlanság – A szerződéstől elválasztható károk hiánya”)

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/27
            
         
      A Törvényszék 2021. december 21-i ítélete – HB kontra Bizottság
      (T-796/19. sz. ügy) (1)
      
      („Szolgáltatásnyújtásra irányuló közbeszerzési szerződések - Technikai segítségnyújtási szolgáltatások nyújtása az ukrán hatóságok részére - A szerződés összegének csökkentéséről és a már kifizetett összegek beszedéséről szóló határozat - Megsemmisítés iránti kereset és kártérítési kereset - Tisztán szerződéses keretbe illeszkedő és attól elválaszthatatlan jogi aktus - Választottbírósági kikötés hiánya - Elfogadhatatlanság - A szerződéstől elválasztható károk hiánya”)
      (2022/C 95/35)
      Az eljárás nyelve: francia
      
         Felek
      
      
         Felperes: HB (képviselő: L. Levi ügyvéd)
      
         Alperes: Európai Bizottság (képviselők: J. Baquero Cruz, J. Estrada de Solà és A. Katsimerou meghatalmazottak)
      
         Az ügy tárgya
      
      Először is a TACIS/2006/101–510. szerződés címén fizetendő összegek csökkentésére és a jogalap nélkül kifizetett összegek visszafizetésére vonatkozó, 2019. október 15-i C(2019) 7318 final bizottsági határozat megsemmisítése iránt az EUMSZ 263. cikk alapján benyújtott kérelem, másodszor egyrészt a Bizottság által az e határozat alapján esetlegesen beszedett valamennyi összeg visszafizetése és az utolsó kibocsátott számla késedelmi kamatokkal együtt való kifizetése, másrészt pedig a felperes által állítólagosan elszenvedett nem vagyoni kár jelképes megtérítése iránt az EUMSZ 340. cikk második bekezdése alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja annyiban, amennyiben az a TACIS/2006/101–510. szerződés címén fizetendő összegek csökkentésére és a jogalap nélkül kifizetett összegek visszafizetésére vonatkozó, 2019. október 15-i C(2019) 7319 final bizottsági határozat megsemmisítésére irányul.
               
            
                  2)
               
               
                  A Törvényszék a keresetet mint megalapozatlant elutasítja annyiban, amennyiben az az Európai Unió szerződésen kívüli felelősségének megállapítására irányul.
               
            
                  3)
               
               
                  A Törvényszék az Európai Bizottságot kötelezi a költségek viselésére, beleértve az ideiglenes intézkedés iránti eljárás költségeit is.
               
            
         (1)  HL C 10., 2020.1.13.